Document ID: 31994R0275

ΚΑΝΟΝΙΣΜΟΣ (ΕΚ) αριθ. 275/94 ΤΗΣ ΕΠΙΤΡΟΠΗΣ της 4ης Φεβρουαρίου 1994 για την υπαγωγή των εισαγωγών ορισμένων προϊόντων της αλιείς στον όρο της τήρησης της τιμής αναγωγής (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα της αλιείας προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2),και ιδίως το άρθρο 22 παράγραφος 6,
Εκτιμώντας:
ότι το άρθρο 22 παράγραφος 4 του κανονισμού (ΕΟΚ) αριθ. 3759/92 προβλέπει, μεταξύ άλλων, ότι, στην περίπτωση που η τιμή "ελεύθερο στα σύνορα" συγκεκριμένου προϊόντος, που εισάγεται από τρίτη χώρα, είναι κατώτερη από την τιμή εισαγωγής, και εφόσον εισάγονται σημαντικές ποσότητες αυτού του προϊόντος, οι εισαγωγές των προϊόντων που απαριθμούνται, μεταξύ άλλων, στο παράρτημα Ι τμήμα Α, παράρτημα IV τμήμα Β και παράρτημα V του εν λόγω κανονισμού είναι δυνατόν να υπόκεινται στον όρο ότι η τιμή "ελεύθερο στα σύνορα" είναι τουλάχιστον ίση με την τιμή αναγωγής-
ότι ο κανονισμός (ΕΟΚ) αριθ. 3191/82 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3474/85 (4), καθορίζει τις λεπτομέρειες εφαρμογής του καθεστώτος των τιμών αναγωγής στον τομέα των προϊόντων αλιείας και ιδιαίτερα τον καθορισμό της τιμής "ελεύθερο στα σύνορα" που προβλέπεται στο άρθρο 22 παράγραφος 3 του κανονισμού (ΕΟΚ) αριθ. 3759/92-
ότι, με τον κανονισμό (ΕΚ) αριθ. 3601/93 της Επιτροπής (5), καθορίστηκαν οι τιμές αναγωγής για τα προϊόντα της αλιείας για την αλιευτική περίοδο 1994-
ότι, κατά τη διάρκεια των τελευταίων μηνών του 1993, διαπιστώθηκε ότι στην κοινοτική αγορά οι τιμές "ελεύθερο στα σύνορα" σημαντικών ποσοτήτων προϊόντων της αλιείας ήταν κατώτερος από τις ισχύουσες τιμές αναγωγής- ότι γι' αυτό το λόγο μπορούν να καταστούν επισφαλή τα μέτρα διαφοροποίησης στις αγορές της Κοινότητας- ότι, η κατάσταση αυτή προκαλεί σοβαρές οικονομικές δυσχέρειες στον τομέα της αλιείας ο οποίος, λαμβανομένων υπόψη των σημερινών εξαιρετικών περιστάσεων, απαιτεί τη λήψη άμεσων μέτρων- ότι, υπό τις συνθήκες αυτές και για να αποφευχθούν οι διαταραχές που οφείλονται σε προσφορές, σε ασυνήθιστα χαμηλές τιμές, πρέπει να υποβληθούν οι εισαγωγές των εν λόγω προϊόντων στην τήρηση της τιμής αναγωγής, η οποία συνιστά το μέτρο προστασίας που είναι άκρως αναγκαίο για την αντιμετώπιση της κατάστασης-
ότι σύμφωνα με το άρθρο 22 παράγραφος 6 δεύτερο εδάφιο του κανονισμού (ΕΟΚ) αριθ. 3759/92, η Επιτροπή μπορεί να θεσπίσει το μέτρο που προβλέπεται στον παρόντα κανονισμό, κατά το χρονικό διάστημα που μεσολαβεί μεταξύ των περιοδικών συνεδριάσεων της Επιτροπής Διαχείρισης των Αλιευτικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η θέση σε ελεύθερη κυκλοφορία στην Κοινότητα προϊόντων της αλιείας που αναφέρονται στο παράρτημα υπόκεινται στον όρο ότι η τιμή "ελεύθερο στα σύνορα" είναι τουλάχιστον ίση με την τιμή αναγωγής που αναφέρεται στο εν λόγω παράρτημα.
2. Ο παρών κανονισμός δεν εφαρμόζεται δια κατεψυγμένα προϊόντα που αναφέρονται στο παράρτημα, για τα οποία μπορεί να αποδειχθεί με ικανοποιητικό, για τις αρμόδιες εθνικές αρχές, τρόπο, ότι διακινούντο προς το έδαφος της Κοινότητας κατά την ημερομηνία έναρξης της ισχύος του παρόντος κανονισμού, και εφόσον η θέση σε ελεύθερη κυκλοφορία έλαβε χώρα στις 28 Φεβρουαρίου 1994 το αργότερο.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται έως τις 15 Μαρτίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Φεβρουαρίου 1994.

Labels: 2
3